ddrg/super_eurlex huggingface dataset:
(7)

På baggrund af de oplysninger, Kommissionen har modtaget, fremgår det, at Guinea har gennemført sine folkeretlige forpligtelser og har vedtaget passende retsregler for bekæmpelsen af IUU-fiskeri. Landet har udarbejdet en afskrækkende sanktionsordning. Landet har også indført en passende og effektiv overvågnings-, kontrol- og inspektionsordning ved at udarbejde en national inspektionsplan, indføre overvågning fra luften og udstyre sit fiskeriovervågningscenter med et fuldt funktionsdygtigt fartøjsovervågningssystem. Guinea har også revideret sit system til registrering og sin licensordning og indført tekniske foranstaltninger og bevarelses- og forvaltningsforanstaltninger med henblik på at sikre en rimelig balance mellem de fiskerilicenser, der udstedes, de ressourcer, der er til rådighed, og landets kontrol- og håndhævelseskapacitet. Desuden har Guinea taget sin deltagelse i regionale fiskeriforvaltningsorganisationer (RFFO'er) op til fornyet overvejelse, forbedret overholdelsen af sine folkeretlige forpligtelser, der følger af RFFO'ernes henstillinger og resolutioner, og truffet passende foranstaltninger over for guineanske IUU-fartøjer, der er opført på RFFO'ernes IUU-lister.
(2)

Ved gennemførelsesafgørelse 2012/294/EU (3) fastsatte Kommissionen maksimumsbeløb pr. projekt og satser for EU-tilskuddet inden for beløbsgrænserne i artikel 15 i forordning (EF) nr. 861/2006 og fastsatte betingelser for ydelse af et sådant tilskud.
DA Den Europæiske Unions Tidende L 276/11

KOMMISSIONENS GENNEMFØRELSESAFGØRELSE (EU) 2016/1811

af 11. oktober 2016

om ændring af bilag II til beslutning 93/52/EEC for så vidt angår anerkendelse af provinsen Brindisi i regionen Puglia i Italien som officielt fri for brucellose (B. melitensis)

(meddelt under nummer C(2016) 6290)

(EØS-relevant tekst)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Rådets direktiv 91/68/EØF af 28. januar 1991 om dyresundhedsmæssige betingelser for samhandelen med får og geder (1) inden for Fællesskabet, særlig bilag A, kapitel 1, afsnit II, og

ud fra følgende betragtninger:

(1) Ved direktiv 91/68/EØF er der fastsat dyresundhedsmæssige betingelser for samhandelen med får og geder i Unionen. Det fastsættes ligeledes, på hvilke betingelser medlemsstaterne eller regioner heraf kan anerkendes som værende officielt frie for brucellose.

(2) I bilag II til Kommissionens beslutning 93/52/EØF (2) opføres de regioner i medlemsstaterne, som anerkendes som officielt frie for brucellose (B. melitensis) i overensstemmelse med direktiv 91/68/EØF. I artikel 2, nr. 14), i direktiv 91/68/EØF defineres begrebet »region« for Italien som en del af den medlemsstat, der bl.a. omfatter mindst én provins.

(3) Italien har forelagt Kommissionen dokumentation, der viser, at betingelserne i direktiv 91/68/EØF er opfyldt, således at provinsen Brindisi i regionen Puglia kan anerkendes som værende officielt fri for brucellose (B. melitensis). På baggrund af den dokumentation, der er fremlagt af Italien, bør provinsen Brindisi i regionen Puglia anerkendes som officielt fri for brucellose (B. melitensis).

(4) Angivelserne vedrørende Italien i bilag II til beslutning 93/52/EØF bør derfor ændres.

(5) Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —

VEDTAGET DENNE AFGØRELSE:

Artikel 1

Bilag II til beslutning 93/52/EØF ændres som angivet i bilaget til denne afgørelse.

Artikel 2

Denne afgørelse er rettet til medlemsstaterne.

Udfærdiget i Bruxelles, den 11. oktober 2016. På Kommissionens vegne Vytenis ANDRIUKAITIS Medlem af Kommissionen

(1) EFT L 46 af 19.2.1991, s. 19.

(2) Kommissionens beslutning 93/52/EØF af 21. december 1992 om konstatering af, at bestemte medlemsstater eller regioner overholder betingelserne for brucellose (B. melitensis), og om anerkendelse af deres status som medlemsstat eller region, der er officielt fri for denne sygdom (EFT L 13 af 21.1.1993, s. 14).
(5)

Forordning (EF) nr. 1272/2008 blev ændret ved Kommissionens forordning (EU) nr. 286/2011 (9). Ændringerne af forordning (EF) nr. 1272/2008 har været gældende for stoffer siden den 1. december 2012 og for blandinger fra den 1. juni 2015. Ved forordning (EU) nr. 286/2011 blev der tilføjet nye klassificeringskriterier for langtidsfare for vandmiljøet, som bygger på data for kronisk toksicitet for vandmiljøet og bionedbrydelighed. På grundlag af de nye kriterier har en nylig undersøgelse, som er udført for subtilisin af REACH SIEF (forum for informationsudveksling om stoffer), vist, at subtilisin også skal klassificeres som farlig for vandmiljøet (kronisk), kategori 2. Stoffet er let bionedbrydeligt og burde ikke udgøre nogen risiko for miljøet, da det næsten deaktiveres fuldstændigt i spildevandsbehandlingsanlæggene. Som følge af denne klassificering ville det være forbudt at bruge subtilisin i produkter med EU-miljømærket. Det ville gøre det vanskeligt at få de opstillede miljøkriterier for tildeling af EU-miljømærket til maskinopvaskemidler, vaskemidler, maskinopvaskemidler til industri- og institutionsbrug samt vaskemidler til industri- og institutionsbrug til at svare til de vejledende 10-20 % bedste vaske- og rengøringsmidler på EU-markedet med hensyn til miljøpræstation gennem hele deres livscyklus.
DA Den Europæiske Unions Tidende C 368/2

RÅDETS AFGØRELSE

af 29. september 2016

om udnævnelse af nye medlemmer af bestyrelsen for Det Europæiske Center for Udvikling af Erhvervsuddannelse

(2016/C 368/02)

RÅDET FOR DEN EUROPÆISKE UNION HAR —

under henvisning til Rådets forordning (EØF) nr. 337/75 af 10. februar 1975 om oprettelse af et europæisk center for udvikling af erhvervsuddannelse, særlig artikel 4 (1),

under henvisning til indstillingen fra Kommissionen vedrørende arbejdstagerrepræsentanter, og

ud fra følgende betragtninger:

(1) Rådet har ved afgørelse af 14. juli 2015 (2) og 14. september 2015 (3) udnævnt medlemmerne af bestyrelsen for Det Europæiske Center for Udvikling af Erhvervsuddannelse for perioden fra den 18. september 2015 til den 17. september 2018.

(2) En plads som medlem af centrets bestyrelse er ledig for Frankrig i kategorien arbejdstagerrepræsentanter.

(3) Medlemmerne af centrets bestyrelse bør udnævnes for den resterende del af mandatperioden, dvs. indtil den 17. september 2018 —

VEDTAGET DENNE AFGØRELSE:

Artikel 1

Til medlem af bestyrelsen for Det Europæiske Center for Udvikling af Erhvervsuddannelse udnævnes hermed for den resterende del af mandatperioden, dvs. indtil den 17. september 2018:

ARBEJDSTAGERREPRÆSENTANTER:

FRANKRIG Sébastien DUPUCH

Artikel 2

Denne afgørelse offentliggøres til orientering i Den Europæiske Unions Tidende.

Udfærdiget i Bruxelles, den 29. september 2016. På Rådets vegne P. ŽIGA Formand

(1) EFT L 39 af 13.2.1975, s. 1.

(2) EUT C 232 af 16.7.2015, s. 2.

(3) EUT C 305 af 16.9.2015, s. 2.
(3)

Ved Kommissionens beslutning 93/195/EØF (3) fastsættes de dyresundhedsmæssige betingelser og betingelser for udstedelse af sundhedscertifikat for genindførsel af registrerede heste, efter at de har været midlertidigt udført til tredjelande, der er opført med henblik herpå i beslutning 2004/211/EF. For at registrerede heste efterfølgende kan deltage i internationale gruppeløb i tredjelande, der er opdelt i forskellige sundhedskategorier, indeholder bilag VIII til beslutning 93/195/EØF et sundhedscertifikat for genindførsel af registrerede heste, som har været midlertidigt udført i en periode på højst 90 dage, og som har deltaget i internationale gruppeløb i Australien, Canada, USA, Hong Kong, Japan, Singapore eller De Forenede Arabiske Emirater.
(5)

Udviklingen i den nuværende epidemiologiske situation for afrikansk svinepest i de berørte populationer af vildtlevende svin i Unionen bør indgå i vurderingen af den dyresundhedsmæssige risiko, som denne situation udgør for så vidt angår den pågældende sygdom i Litauen og Polen. For at målrette de dyresundhedsmæssige bekæmpelsesforanstaltninger, jf. gennemførelsesafgørelse 2014/709/EU, og for at forhindre yderligere spredning af afrikansk svinepest, samt for at hindre unødvendige forstyrrelser i samhandelen inden for Unionen og for at undgå, at tredjelande indfører uberettigede handelshindringer, bør EU-listen over områder, der er omfattet af de dyresundhedsmæssige bekæmpelsesforanstaltninger, der er fastlagt i bilaget til nævnte gennemførelsesafgørelse, ændres med henblik på at tage hensyn til ændringerne i den nuværende epidemiologiske situation for så vidt angår den pågældende sygdom i Litauen og Polen.
(4)

Med det formål at stoppe den ulovlige migration fra Tyrkiet til EU nåede EU og Tyrkiet den 18. marts 2016 (4) til enighed om en række punkter, herunder at for hver syrer, som Tyrkiet tilbagetager fra de græske øer, genbosættes en anden syrer fra Tyrkiet i medlemsstaterne inden for rammerne af de eksisterende tilsagn. Genbosætning i henhold til denne mekanisme vil i første omgang ske ved at opfylde de forpligtelser, som medlemsstaterne indgik i konklusionerne fra repræsentanterne for medlemsstaternes regeringer, forsamlet i Rådet, den 20. juli 2015. Yderligere behov for genbosætning opfyldes gennem en tilsvarende frivillig ordning op til en grænse på yderligere 54 000 personer ved at give mulighed for, at genbosætningstilsagn, der gives inden for rammerne af denne ordning, kan modregnes i ikketildelte pladser i henhold til afgørelse (EU) 2015/1601.
Agila Saleh har været formand for repræsentanternes hus i Libyen siden den 5. august 2014.

Den 17. december 2015 udtalte Saleh, at han er imod den libyske politiske aftale, der blev undertegnet den 17. december 2015.

Som formand for rådet for deputerede har Saleh obstrueret og undermineret Libyens politiske overgangsproces, herunder ved gentagne gange at nægte at afholde afstemning om den nationale samlingsregering.

Den 23. august 2016 sendte Saleh et brev til De Forenede Nationers generalsekretær, hvori han kritiserede De Forenede Nationers støtte til den nationale samlingsregering, som han beskrev som »en gruppe personer, der har udnyttet det libyske folk (…) i strid med forfatningen og De Forenede Nationers pagt«. Han kritiserede vedtagelsen af De Forenede Nationers Sikkerhedsråds resolution 2259 (2015), der godkendte Skhirataftalen, og han truede med at indbringe De Forenede Nationer, som han holder ansvarlig for »ubetinget og uberettiget« støtte til et ufuldstændigt præsidentråd, samt FN's generalsekretær for Den Internationale Straffedomstol for krænkelse af FN-pagten, den libyske forfatning og Libyens suverænitet. Disse erklæringer underminerer støtten til mæglingen fra FN og FN's støttemission i Libyen (UNSMIL), som den kommer til udtryk i alle FN's Sikkerhedsråds relevante resolutioner, navnlig resolution 2259 (2015).

Den 6. september 2016 aflagde Saleh officielt besøg i Niger sammen med Abdullah al-Thani, »premierminister« for den ikkeanerkendte regering i Tobruk, selv om resolution 2259 (2015) opfordrer til at indstille støtte til og officiel kontakt med parallelle institutioner, som hævder at repræsentere den legitime myndighed, men som ikke er parter i aftalen.
»2.

Abd Al-Khaliq Al-Houthi (aliasser: a) Abd-al-Khaliq al-Huthi; b) Abd-al-Khaliq Badr-al-Din al Huthi, c) 'Abd al-Khaliq Badr al-Din al-Huthi; d) Abd al-Khaliq al-Huthi; e) Abu-Yunus). Oprindeligt alfabet: Stilling: Militærleder i Huthigruppen. Fødselsdato: 1984. Nationalitet: Yemen. Andre oplysninger: Køn: mand. Dato for FN's opførelse på listen: 7.11.2014 (ændret 20.11.2014 og 26.8.2016). Yderligere oplysninger fra det beskrivende resumé af grundene til opførelse på listen fra sanktionskomitéen: Abd al-Khaliq al-Houthi blev udpeget til sanktioner den 7. november 2014 i henhold til punkt 11 og 15 i UNSCR 2140 (2014) som en person, der opfylder udpegelseskriterierne i punkt 17 og 18 i resolutionen. Abd al-Khaliq al-Houthi har deltaget i handlinger, der truer Yemens fred, sikkerhed eller stabilitet, f.eks. handlinger, der hindrer gennemførelsen af aftalen af 23. november 2011 mellem Yemens regering og dem, der er i opposition til den, der omhandler en fredelig magtoverdragelse i Yemen, og handlinger, der hindrer den politiske proces i Yemen. I slutningen af oktober 2013 ledede Abd al-Khaliq al-Houthi en gruppe krigere klædt i yemenitiske militæruniformer i et angreb på steder i Dimaj, Yemen. De følgende kampe førte til mange dødsfald. I slutningen af september 2014 blev et ukendt antal uidentificerede krigere angiveligt forberedt på at angribe diplomatiske faciliteter i Sana'a, Yemen, efter at have modtaget ordrer fra Abd al-Khaliq al-Houthi. Den 30. august 2014 koordinerede al-Houthi en flytning af våben fra Amran til en protestlejr i Sana'a.«
(5)

Derudover viser oplysningerne, at det pågældende marked for tårn- og indflyvningskontroltjenester i Det Forenede Kongerige er underlagt markedsvilkår. Vurderingsrapporten viser især, at betingelserne i bilag I til gennemførelsesforordning (EU) nr. 391/2013 opfyldes. Dette gælder også med hensyn til de lufthavne i tårn- og indflyvningskontrolafgiftszone B, hvor en udbudsprocedure endnu ikke har fundet sted, men forventes at finde sted i fremtiden, da det ikke er en forudsætning for indførelsen af markedsvilkår, at en udbudsprocedure har fundet sted inden for det analyserede tidsrum.
(1)

Det fastsættes i artikel 4 i Kommissionens afgørelse C(2015) 3261 final om oprettelse af REFIT-platformen (i det følgende benævnt »platformen«), at platformen vil omfatte en »regeringsgruppe« og en »interessentgruppe«, og at interessentgruppens medlemmer skal bestå af op til tyve eksperter, heraf to repræsentanter for Det Europæiske Økonomiske og Sociale Udvalg og Regionsudvalget og resten fra erhvervslivet, herunder SMV'er, arbejdsmarkedets parter og civilsamfundsorganisationer, der har direkte erfaring med anvendelse af EU-lovgivningen. Interessentgruppens eksperter udnævnes i deres personlige egenskab eller til at repræsentere interesser, der er fælles for en række interessenter.
DA Den Europæiske Unions Tidende L 296/15

KOMMISSIONENS GENNEMFØRELSESAFGØRELSE (EU) 2016/1916

af 27. oktober 2016

om ændring af gennemførelsesafgørelse 2014/99/EU om opstilling af listen over regioner, der er berettigede til støtte fra Den Europæiske Fond for Regionaludvikling og Den Europæiske Socialfond, og over medlemsstater, der er berettigede til støtte fra Samhørighedsfonden, i perioden 2014-2020

(meddelt under nummer C(2016) 6820)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU) nr. 1303/2013 af 17. december 2013 om fælles bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden, Den Europæiske Landbrugsfond for Udvikling af Landdistrikterne og Den Europæiske Hav- og Fiskerifond og om generelle bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden og Den Europæiske Hav- og Fiskerifond og om ophævelse af Rådets forordning (EF) nr. 1083/2006 (1), særlig artikel 90, stk. 5, og

ud fra følgende betragtninger:

(1) I henhold til artikel 90, stk. 5, i forordning (EU) nr. 1303/2013 skal Kommissionen i 2016 revurdere, hvorvidt medlemsstaterne er berettiget til støtte fra Samhørighedsfonden, på grundlag af Unionens bruttonationalindkomsttal (BNI) for perioden 2012-2014 for EU's 27 medlemsstater.

(2) Ifølge BNI-tallene pr. indbygger for perioden 2012-2014 falder tallene for Cypern til under 90 % af den gennemsnitlige BNI pr. indbygger i EU's 27 medlemsstater. Derfor bør Cypern for første gang blive berettiget til støtte fra Samhørighedsfonden og ikke længere modtage støtte fra Samhørighedsfonden på særlig overgangsbasis pr. 1. januar 2017.

(3) Listen over medlemsstater, der er berettigede til støtte fra Samhørighedsfonden, og listen over medlemsstater, der er berettigede til støtte fra Samhørighedsfonden på særlig overgangsbasis, bør derfor tilpasses.

(4) Kommissionens gennemførelsesafgørelse 2014/99/EU (2) bør derfor ændres i overensstemmelse hermed —

VEDTAGET DENNE AFGØRELSE:

Artikel 1

I gennemførelsesafgørelse 2014/99/EU foretages følgende ændringer:

1) Bilag IV erstattes af teksten i bilaget til denne afgørelse.

2) Artikel 5 og bilag V udgår.

Artikel 2

Denne afgørelse anvendes fra den 1. januar 2017.

Artikel 3

Denne afgørelse er rettet til medlemsstaterne.

Udfærdiget i Bruxelles, den 27. oktober 2016. På Kommissionens vegne Corina CREȚU Medlem af Kommissionen

(1) EUT L 347 af 20.12.2013, s. 320.

(2) Kommissionens gennemførelsesafgørelse 2014/99/EU af 18. februar 2014 om opstilling af listen over regioner, der er berettigede til støtte fra Den Europæiske Fond for Regionaludvikling og Den Europæiske Socialfond, og over medlemsstater, der er berettigede til støtte fra Samhørighedsfonden, i perioden 2014-2020 (EUT L 50 af 20.2.2014, s. 22)
(6)

For at hindre unødvendige forstyrrelser i samhandelen i Unionen og Det Europæiske Økonomiske Samarbejdsområde og for at undgå, at uberettigede handelshindringer indføres af tredjelande, er det nødvendigt på EU-plan at vedtage et forbud mod flytning af levende hjortedyr fra Norge til Unionen, med forbehold af særlige undtagelser. Af praktiske årsager bør dette forbud gælde for levende hjortedyr, der flyttes i forbindelse med menneskelig aktivitet, men ikke for vildtlevende hjortedyr, der krydser Norges grænse uden menneskelig indblanding.
(1)

Det fremgår af artikel 108 i forordning (EU) nr. 1306/2013, at hvis en medlemsstat, som ikke har indført euroen, beslutter at betale udgifter, der hidrører fra sektorlovgivningen for landbrug, i euro i stedet for sin nationale valuta, skal den pågældende medlemsstat træffe foranstaltninger til at sikre, at anvendelsen af euro ikke giver en systematisk fordel i forhold til anvendelsen af national valuta.
2)

I artikel 4 foretages følgende ændringer: a) Litra a), andet led, affattes således: »— svinene i mindst 90 dage eller siden fødslen har været holdt på den pågældende bedrift, og der ikke er indsat levende svin på bedriften eller i den særskilte produktionsenhed i de sidste 30 dage forud for afsendelsen til slagteriet; dette gælder kun for særskilte produktionsenheder, hvor embedsdyrlægen bekræfter, at disse produktionsenheders struktur, størrelse og indbyrdes afstand, og den virksomhed, der foregår der, er af en sådan art, at produktionsenhederne med hensyn til opstaldning, pasning og fodring er klart adskilt fra de øvrige, således at virusset ikke kan spredes fra den ene produktionsenhed til den anden«. b) Litra a), fjerde led, nr. iii), affattes således: »iii) har opfyldt mindst en af følgende betingelser: 1) har omfattet kontrol af, at de i artikel 15, stk. 2, litra b), andet samt fjerde til syvende led, i direktiv 2001/89/EF omhandlede foranstaltninger er gennemført, eller 2) vildtlevende svin er i en radius af 40 km omkring bedriften regelmæssigt og mindst hver fjerde måned blevet overvåget med negative resultater i henhold til kapitel IV, del H, i bilaget til beslutning 2002/106/EF, og alle slagtede svin i sendingen er blevet undersøgt med negative resultater for klassisk svinepest i overensstemmelse med de diagnosticeringsprocedurer, der er fastsat i kapitel VI, del C, i bilaget til beslutning 2002/106/EF«. c) I litra a) tilføjes følgende syvende led: »— svinekød, tilberedt kød og kødprodukter fra svinebedrifter, der opfylder kravene i dette litra, ledsages af det relevante sundhedscertifikat til brug ved samhandel inden for Unionen, jf. Kommissionens forordning (EF) nr. 599/2004 (***), idet certifikatets del II skal indeholde følgende påtegning: »Dette produkt er i overensstemmelse med Kommissionens gennemførelsesafgørelse 2013/764/EU af 13. december 2013 om dyresundhedsmæssige foranstaltninger til bekæmpelse af klassisk svinepest i visse medlemsstater.« (***) Kommissionens forordning (EF) nr. 599/2004 af 30. marts 2004 om en model for certifikat og erklæring om kontrol i forbindelse med samhandel inden for Fællesskabet med dyr og animalske produkter (EUT L 94 af 31.3.2004, s. 44).«" d) Litra b), tredje led, affattes således: »— ledsages af det relevante sundhedscertifikat til brug ved samhandel inden for Unionen, jf. forordning (EF) nr. 599/2004, idet certifikatets del II skal indeholde følgende påtegning: »Dette produkt er i overensstemmelse med Kommissionens gennemførelsesafgørelse 2013/764/EU af 13. december 2013 om dyresundhedsmæssige foranstaltninger til bekæmpelse af klassisk svinepest i visse medlemsstater.««
(6)

Begrebet »hestesygdomsfri zone« blev udviklet af Verdensorganisationen for Dyresundhed (OIE) (6) og afspejler de principper for regionalisering, der er fastsat i direktiv 2009/156/EF. En hestesygdomsfri zone er således en del af et lands område under særligt veterinært tilsyn, der er fri for flere specificerede hestesygdomme og som regel oprettet, hvor kontrol med og udryddelse af alle hestesygdomme i hele landets område ikke er mulig eller opnåelig. Dyr af hestefamilien i for den hestesygdomsfrie zone holdes adskilt fra andre dyr af hestefamilien ved hjælp af god biosikringsforvaltning, gode certificeringsstandarder og -procedurer, beredskabsplanlægning og identifikation af alle heste inden for den hestesygdomsfrie zone og evne til at spore deres bevægelse.
(5)

Udviklingen i den nuværende epidemiologiske situation for afrikansk svinepest i de berørte populationer af tamsvin og vildtlevende svin i Unionen bør indgå i vurderingen af den dyresundhedsmæssige risiko, som denne situation udgør for så vidt angår den pågældende sygdom i Estland, Letland og Polen. For at målrette de dyresundhedsmæssige bekæmpelsesforanstaltninger, jf. gennemførelsesafgørelse 2014/709/EU, og for at forhindre yderligere spredning af afrikansk svinepest, uden at der opstår unødvendige forstyrrelser i samhandelen inden for Unionen, og uden at tredjelande indfører uberettigede handelshindringer, bør EU-listen over områder, der er omfattet af de dyresundhedsmæssige bekæmpelsesforanstaltninger, der er fastlagt i bilaget til nævnte gennemførelsesafgørelse, ændres med henblik på at tage hensyn til ændringerne i den nuværende epidemiologiske situation for så vidt angår den pågældende sygdom i Estland, Letland og Polen.
(1)

Rådet vedtog den 26. januar 2015, den 5. februar 2015 og den 23. juni 2015 afgørelse (EU) 2015/116 (1), (EU) 2015/190 (2) og (EU) 2015/994 (3) om beskikkelse af medlemmer af og suppleanter til Regionsudvalget for perioden fra den 26. januar 2015 til den 25. januar 2020. Den 16. december 2015 trådte Antonio DECARO i stedet for Ignazio MARINO som medlem og Andrea BALLARÈ i stedet for Antonio DECARO som suppleant, jf. Rådets afgørelse (EU) 2015/2361 (4). Den 21. april 2016 blev Mauro D'ATTIS genbeskikket til Regionsudvalget med henblik på sit nye mandat, jf. Rådets afgørelse (EU) 2016/643 (5). Den 12. september 2016 blev Andrea BALLARÈ genbeskikket til Regionsudvalget med henblik på sit nye mandat, jf. Rådets afgørelse (EU) 2016/1670 (6).
(5)

Polen indsendte i overensstemmelse med artikel 3, stk. 2, i afgørelse 2013/805/EU sammen med en anmodning om forlængelse en rapport til Kommissionen om anvendelsen af nævnte afgørelse, herunder en vurdering af den procentuelle begrænsning af retten til fradrag. På grundlag af de foreliggende oplysninger mener Polen, at en fast sats på 50 % stadig er berettiget. For at undgå dobbeltbeskatning bør kravet om momsregnskab for ikkeerhvervsmæssig brug af et motorkøretøj samtidig suspenderes, når det har været omfattet af denne begrænsning. Disse fravigelsesforanstaltninger begrundes med behovet for at forenkle proceduren for betaling af moms og forhindre momsunddragelse som følge af ukorrekt regnskabsføring og falsk momsangivelse.
(7)

For at hindre unødvendige forstyrrelser i samhandelen i Unionen og for at undgå, at tredjelande indfører uberettigede handelshindringer, er det nødvendigt, i samarbejde med Østrig, hurtigt at identificere de beskyttelses- og overvågningszoner, som denne medlemsstat har oprettet, på EU-plan.